आसामनि गिबि मन्थ्रि हिमन्त बिस्व शर्मा बिथाङा दिनै मुंख्लं सुमन स्वर्गियारि नि न आव थांनानै बिसि नो 50 लाख रां नि चेक खौ होयो, लोगोसे बिथाङा बिबार बो बावो। मनिपुर आव सनिबारखालि उदखारि नि गाग्लोबनाय आव जिउ गोमादोंमोन आसाम रायफल नि 46 नं बेटेलियान नि। बिथांनि गिदिर हादर नि थाखाय गावखौनो बावनाय खौ सन्मान होनानै रायजोफोरनि खावलायनाय आव गामि नि लामा खौ बिथांनि मुङाव बावनाय जागोन, लोगोसे मुंख्लं सुमन आ फरायनाय हिरिम्बा बर गोजौ फरायसालि आव मोनसे गामियारि स्तेदियाम बानायगोन होनना बो मिथिहोयो। दिनै गिबि मन्थ्रि नि लोगो जाफायो मन्त्रि ईउजि ब्रह्म, जयन्त मल्ल बरुवा, लरेन्स ईस्लारि, भुपेन बर आरो जिरन बसुमतारि बिथांमोन। आसामनि गिबि मन्थ्रि आ मुंख्लं नि गथ खौ बामनानै गथ नि ईयुन नि बिबान खौ लायो। बिथाङा लिरदों-- दिनै मुंख्लं सुमन स्वर्गीयारीनि न’खराव दसे सम नुजाथिनानै बीर जोहोलावजों लोगोसे न’खरनि बावसोमनायनि सेराव खर’गंग्लायो । हादरखौ रैखाथि होनानै गावनि जिउखौ बाउनाय न’खरखौ हेफाजाब होनाया जों गासैनिबो बिबान । आं मुंख्लं सुमन स्वर्गीयारीनि फिसाज्ला बराद स्वर्गीयारीनि नायफिननायनि बिबानखौ बानस’नो रादाई लाबाय ।